Udrulningen af Google Assistant til Galaxy Watch 4 er begyndt

Det har vel været noget nær det største kritikpunkt på Samsung Galaxy Watch 4, som ellers er blevet rost vidt og bredt. Nemlig fraværet af Google Assistant. Det på trods af at Googles styresystem til wearables, Wear OS, endda er udviklet i samarbejde med Samsung. Men, nu er der endelig godt nyt til de der ikke kan forene sig med Samsungs egen taleassistent, Bixby.

Samsung skriver i en pressemeddelelse at udrulningen nu er begyndt. Hele ni måneder efter at Galaxy Watch 4 udkom. Det sker mindre end en måned efter at det blev endeligt bekræftet. Glædeligt for os herhjemme, så er dansk ét af de 12 understøttede sprog, men hvornår den måtte blive tilgængelig er uvist.

Læs også: Apple, Google og Microsoft vil aflive kodeord

Det bliver muligt at aktivere assistenten ved både et fysisk tryk på en knap på uret, men naturligvis også via “Hey Google”. Herefter kan du bede det styre dine smartenheder, oprette en alarm eller sende en besked. Præcis som vanligt.

Tilføjelsen af Google Assistant på Galaxy Watch kommer netop i kølvandet på Googles eget indtog på smarturs-markedet. På Google I/O-messen tidligere på måneden blev Google Pixel Watch afsløret. Et ur hvis specifikationer blev afsløret forleden.

Udrulningen af Google Assistant til Galaxy Watch 4 er begyndt